

***СТРАТЕГИЯТА „ОТ ФЕРМАТА ДО ТРАПЕЗАТА“***

***ПРОЕКТ НА ПЛАН ЗА ДЕЙСТВИЕ***

*Мерките, представени в настоящия план за действие, ще трябва да бъдат изпълнени в съответствие с принципите за по-добро законотворчество, включително — по целесъобразност — преценка и оценка на въздействието.*

|  |  |  |
| --- | --- | --- |
| **ДЕЙСТВИЯ** | **Примерен график** | **№** |
| * Предложение за **законодателна уредба относно устойчиви продоволствени системи** | 2023 г. |  |
| * Разработване **на план за действие при извънредни ситуации за гарантиране на доставките на храни и продоволствената сигурност** | Четвъртото тримесечие на 2021 г. |  |
|  | | |
| **Осигуряване на устойчиво производство на храни** | | |
| * Приемане на препоръки към всяка държава членка, насочени към деветте конкретни цели по **общата селскостопанска политика (ОСП)**, преди проектите за стратегическите планове по ОСП да бъдат официално представени | Четвъртото тримесечие на  2020 г. |  |
| * Предложение за преразглеждане на Директивата за устойчивата употреба на пестициди, с цел значително **ограничаване на употребата, риска и зависимостта от пестициди** и подобряване на интегрираното управление на вредителите | Първото тримесечие на  2022 г. |  |
| * Преразглеждане на съответните регламенти за изпълнение съгласно уредбата относно продуктите за растителна защита, с цел улесняване на пускането на пазара на **продукти за растителна защита, съдържащи биологично активни вещества** | Четвъртото тримесечие на  2021 г. |  |
| * Предложение за преразглеждане на **регламента относно статистиката за пестицидите** с цел преодоляване на пропуските в данните и подкрепа на основано на факти разработване на политики | 2023 г. |  |
| * Оценка и преразглеждане на съществуващото законодателство в областта на **хуманното отношение към животните**, включително за транспортирането и клането на животни | Четвъртото тримесечие на  2023 г. |  |
| * Предложение за преразглеждане на **регламента относно фуражните добавки** с цел намаляване на въздействието на животновъдството върху околната среда | Четвъртото тримесечие на  2021 г. |  |
| * Предложение за преразглеждане на регламента относно системата за земеделска счетоводна информация с цел превръщането ѝ **в мрежа за данни за устойчивостта на земеделските стопанства**, за да се допринесе за по-широко използване на устойчиви селскостопански практики | Второто тримесечие на  2022 г. |  |
| * Изясняване на обхвата на **правилата за конкуренцията** в ДФЕС по отношение на устойчивостта на колективните дейности | Третото тримесечие на  2022 г. |  |
| * Законодателни инициативи за активизиране на сътрудничеството на първичните производители **в подкрепа на тяхната позиция в продоволствената верига и** незаконодателни инициативи **за подобряване на прозрачността** | 2021—2022 г. |  |
| * Инициатива на ЕС за улавяне на въглероден диоксид | Третото тримесечие на  2021 г. |  |
|  | | |
| **Насърчаване на устойчиви практики при преработката на храни, търговията на едро, търговията на дребно, хотелиерството и услугите в сектора на храненето** | | |
| * Инициатива за подобряване на **рамката за корпоративно управление**, включително изискване хранително-вкусовата промишленост да интегрира въпроса за устойчивостта в корпоративните си стратегии | Първото тримесечие на 2021 г. |  |
| * Разработване на кодекс на ЕС и рамка за наблюдение за **отговорно стопанско и маркетингово поведение** във веригата за доставки на храни | Второто тримесечие на  2021 г. |  |
| * Стартиране на инициативи за насърчаване на **промяната на състава** на преработените храни, включително **определяне на максимални допустими количества за някои хранителни вещества** | Четвъртото тримесечие на 2021 г. |  |
| * Определяне на **профили на хранителните съставки** с цел ограничаване на популяризирането на храни с високо съдържание на сол, захари и/или мазнини | Четвъртото тримесечие на 2022 г. |  |
| * Предложение за преразглеждане на законодателството на ЕС относно **материалите, предназначени за контакт с храни**, за да се подобри безопасността на храните, да се гарантира здравето на гражданите и да се намали отпечатъкът, който оставя секторът върху околната среда | Четвъртото тримесечие на 2022 г. |  |
| * Предложение за преразглеждане на **пазарните стандарти на ЕС** за селскостопански продукти и за продукти от риболов и аквакултури, за да се гарантира навлизането и предлагането на устойчиви продукти | 2021—2022 г. |  |
| * Подобряване на координацията за укрепване на правилата на единния пазар и за справяне с **измамите с храни**, включително чрез обмисляне на възможността за засилено използване на капацитета за разследване на Европейската служба за борба с измамите (OLAF) | 2021—2022 г. |  |
|  | | |
| **Насърчаване на устойчивото потребление на храни и улесняване на прехода към здравословен и устойчив начин на хранене** | | |
| * Предложение за **хармонизирано задължително етикетиране за хранителната стойност върху лицевата страна на опаковката**, за да се даде възможност на потребителите да правят осъзнат избор на здравословни храни | Четвъртото тримесечие на  2022 г. |  |
| * Предложение за изискване за **посочване на произхода** за определени продукти | Четвъртото тримесечие на  2022 г. |  |
| * Набелязване на най-добрите начини за определяне на **минимални задължителни критерии за обществени поръчки за храни, произведени по устойчив начин,** с цел насърчаване на здравословен и устойчив начин на хранене, включително биологични продукти, в училищата и обществените институции | Третото тримесечие на  2021 г. |  |
| * Предложение за **уредба за етикетиране на храни, произведени по устойчив начин,** с цел да се даде възможност на потребителите да да избират такива храни | 2024 г. |  |
| * Преглед на **програмата на ЕС за насърчаване** на селскостопански и хранителни продукти с цел увеличаване на нейния принос към устойчивото производство и потребление | Четвъртото тримесечие на  2020 г. |  |
| * Преглед на правната уредба за **схемата на ЕС за училищата** с цел прехвърляне на акцента на схемата върху здравословни и произведени по устойчив начин храни | 2023 г. |  |
|  | | |
| **Намаляване на загубата и разхищението на храни** | | |
| * Предложение за **цели на равнище ЕС за намаляване на разхищението на храни** | 2023 г. |  |
| * Предложение за преразглеждане на правилата на ЕС относно **маркировката на срока** („използвай преди“ и „най-добър до“) | Четвъртото тримесечие на  2022 г. |  |